Anytime You Need
«Anytime You Need» (անգլերենից թարգմանած՝ նշանակում է Ցանկացած պահի, երբ կարիքն զգաս), Հայաստանը ներկայացրած Հայկոյի երկլեզվյան՝ անգլերեն և հայերեն, երգը Եվրատեսիլ 2007 երգի մրցույթում։ Երգի հեղինակներն են Հայկոն և Կարեն Կավալերյանը։

2007 թվականի փետրվար ամսին Հայկոն այդ երգի կատարմամբ հաղթել է Եվրատեսիլի հայաստանյան ընտրական փուլում։ Այդ տարվա մայիսի 12-ին կայացած եվրատեսիլյան եզրափակիչում նա հանդես է եկել նախավերջին՝ 23-րդ համարի տակ և ընդհանուր առմամբ վաստակել 138 միավոր ու վերջնական հաշվարկով գրավել ութերորդ տեղը։ Կրկներգը կատարելիս նրան ընկերակցել են երգիչներ Տիգրան Պետրոսյանը, Արա Թորոսյանը և Գոգան։ Այս երգի կատարման ժամանակ եվրատեսիլյան միջազգային մրցույթում առաջին անգամ հնչել է հայերեն երգատեքստ։

Ծանոթագրություններ

Արտաքին հղումներ 
 Anytime You Need YouTube-ում

Հայաստանի երգերը Եվրատեսիլ երգի մրցույթում